stanford-oval/wikipedia huggingface dataset:
קואלה לומפור
היסטוריה

העיר הוקמה ב-1859 כאשר השליט של העיר קלאנג, ראג'ה עבדולה, שכר פועלים סינים כדי לפתוח מכרות בדיל חדשים וגדולים יותר לטובת מחפשי בדיל. הפועלים הגיעו להצטלבות הנהרות סוּנגאי גומבאק (שנקרא בעבר סוּנגאי לומפור – הנהר הבוצי) וסונגאי קלאנג (נהר קלאנג) ופתחו מכרות באמפנג, פּוּדוּ ובּאטוּ. המכרות התפתחו לכדי תחנת מסחר שבהמשך הפכה לעיירת ספר.
מחפשי הבדיל התיישבו באמפנג ויצרו כנופיות בתוך עצמם. שתי הכנופיות הסיניות הגדולות נלחמו זו בזו כדי להשיג שליטה על ייצור הבדיל בעיירה. הלוחמה התמידית גרמה לקפאון בייצור הבדיל, מה שהניע את הבריטים, ששלטו אז במדינה סלנגור שבה הייתה העיירה, למנות קפיטן סיני, ראש לקהילה הסינית שישלוט בקואלה לומפור. היוּ סיוּ, בעלים של מכרה בלוּקוּט נבחר לתפקיד. כאחד מהסוחרים הראשונים שהגיעו לאמפנג, הוא מכר אספקה לכורים תמורת בדיל.
בראשית דרכה היו לקואלה לומפור בעיות רבות, כולל מלחמת האזרחים בסלנגור; מגפות התפשטו בעיר ושיטפונות ושרפות הכו בה רבות. בסביבות שנות ה-70 של המאה ה-19 הקפיטן הסיני השלישי של העיר, יאפ אה לוֹי, עלה כמנהיג מקובל, ונהפך אחראי להישרדות ולגדילה העקבית והשיטתית של העיר. הוא התחיל לפתח את קואלה לומפור מהתיישבות קטנה וחסרת חשיבות לעיירת מכרה משגשגת. ב-1880, הבירה המדינית של סלנגור הועברה מקלאנג אל קואלה לומפור המשתלמת יותר אסטרטגית.
ב-1881 פקד שיטפון גדול את העיירה, ולפניו שרפה שהטביעה את רובה. גורמים אלו הרסו את מבני העץ בעיירה. כתגובה, המושל הבריטי של סלנגור, פרנק סווטנהאם, דרש שהבתים ייבנו מעכשיו מלבנים ורעפים. לפיכך, יאפ אה לוי קנה שטח גדול לטובת תעשיית לבנים שתדרבן את הבנייה מחדש של קואלה לומפור. בתי העץ הישנים הפכו לבתי לבנים ורעפים. קו רכבת הגדיל את הנגישות לעיירה. הקפטן יאפ אה לוי הוציא סכום של 20,000 דולר להרחבת מספר הכבישים המגיעים לעיר, וקישר אותה עם מכרות הבדיל.
ב-1896 נבחרה קואלה לומפור לבירת פדרציית המדינות המאלאיות שנוצרה באותו זמן, וערבוביה של קהילות שונות התיישבה בעיר.
במלחמת העולם השנייה נכבשה העיר על ידי הצבא היפני הקיסרי ב-11 בינואר 1942. הם שלטו בעיר עד 15 באוגוסט 1945, כאשר מפקד הכוחות היפנים במלאיה וסינגפור נכנע לבריטים לאחר הפצצת הירושימה ונגסאקי. ייצור הגומי והבדיל צנח במהלך מצב החירום המלאי, עקב המרד הקומוניסטי. ב-1957 קיבלה פדרציית מאלאיה עצמאות מבריטניה. קואלה לומפור נותרה הבירה לאחר היווצרות מלזיה ב-1963.
ב-13 במאי 1969 נערכו מהומות גזעניות מהגדולות ביותר שידעה המדינה, שהיו להתרחשויות אלימות בין הקהילות המלאיות והסיניות. המהומות נבעו מתוך תחושת חוסר הסיפוק של המלאים המלזים באשר למעמדם החברתי והפוליטי. המהומות הביאו למותם של 196 אנשים והובילו לשינויים משמעותיים במדיניות הכלכלית של המדינה כדי לקדם ולתעדף פיתוח כלכלי מלאי מעל זה של קבוצות אתניות אחרות. ב-1972 הייתה העיר המלזית הראשונה לקבל מעמד עיר מאז העצמאות מהבריטים. מאוחר יותר, ב-1974, קיבלה העיר מעמד של טריטוריה פדרלית. ב-1978 קואלה לומפור חדלה להיות בירת סלנגור לאחר שזו בחרה בעיר אחרת בשם שאה אלאם לבירתה.
ב-2001 העיר פוטרג'איה הוכרזה כטריטוריה פדרלית, כמו גם מושב הממשלה הפדרלית. הרשויות המשפטיות והביצועיות הועברו אליה, אם כי הרשות המחוקקת נותרה בעיר, וכן משכן היאנג די-פרטואן אגונג.
כלכלה

קואלה לומפור, והאזור המקיף אותה, נחשבים לאזור המתועש ובעל הצמיחה הכלכלית הגבוהה ביותר בכל מלזיה. למרות השינוי במושב הממשלה, מוסדות ממשלתיים חיוניים נותרו בעיר, כמו הבנק הלאומי של מלזיה, ובנוסף רוב המשלחות הדיפלומטיות.
העיר נותרה המרכז הכלכלי והעסקי של המדינה. העיר היא המרכז הפיננסי, הנדל"ני, התקשורתי והאמנותי של מלזיה.
בסיסה של הבורסה המלזית הוא בקואלה לומפור.
כלכלה > תיירות

התיירות משחקת תפקיד חשוב בכלכלת השירותים המונעים. להרבה רשתות בתי מלון בינלאומיות גדולות יש נוכחות. קואלה לומפור היא העיר השישית הכי מתוירת בעולם, עם 8.9 מיליון מבקרים בשנה.
תחבורה

בניגוד לערים אסייתיות רבות אחרות, בקואלה לומפור הנהיגה היא דרך התחבורה השגרתית העיקרית. בהתאם לכך, כל החלקים של העיר מחוברים בכבישים מהירים.
שני נמלי תעופה משרתים את קואלה לומפור. העיקרי, נמל התעופה הבינלאומי של קואלה לומפור, נמצא במרחק של 37 ק"מ בערך מדרום לעיר, והוא משמש גם כבסיס תעופתי למלזיה כולה. הוא הבסיס הראשי של מלזיה איירליינס ושל חברת התעופה הזולה אייר אסיה. הוא מקושר לעיר בעזרת רכבת אקספרס המחוברת אל תחנת הרכבת המרכזית של העיר. הנמל הקטן יותר, נמל התעופה הסולטאן עבדול עזיז שאה, היה השער הראשי לעיר עד חנוכת נמל התעופה הבינלאומי.
התחבורה הציבורית בקואלה לומפור משתמשת במגוון סוגי תחבורה, כמו אוטובוסים, תחבורה מסילתית ומוניות. למרות המאמצים לקדם את התחבורה הציבורית, רק כ-16% מהאוכלוסייה השתמשה בה ב-2006.
נמל קלאנג, הנמצא 54 ק"מ דרום-מערבית לעיר, הוא הגדול והפעיל במדינה.
אתרים בעלי עניין

מגדלי פטרונס – היו המגדלים הכי גבוהים בעולם מ-1998 עד 2004
מגדל מנרה קואלה לומפור – מגדל תקשורת ותצפית
גני האגם
אצטדיון מרדקה
המול – מרכז קניות ובילוי
העין של מלזיה – גלגל ענק
פלנטריום נגארה – הפלנטריום הלאומי של מלזיה
מגדל כיכר טריידווינדס – נמצא בבנייה ומתוכנן להגיע לגובה של 775 מ'.
ערים תאומות

בריטניה לונדון, בריטניה
גרמניה ברלין, גרמניה
איראן משהד, איראן (מ־2006)
איראן אספהאן, איראן
מרוקו קזבלנקה, מרוקו
מלזיה מלאקה, מלזיה (מ־15 באפריל 1989)
יפן אוסקה, יפן
טורקיה אנקרה, טורקיה
הודו דלהי, הודו
הודו צ'נאי, הודו
ארצות הברית ניו יורק, ארצות הברית
איחוד האמירויות הערביות דובאי, איחוד האמירויות הערביות
הערות שוליים

↑  Malaysia: Administrative Division (States and Districts) - Population Statistics, Charts and Map, citypopulation.de
| מדינות מלזיה |
| --- | --- | --- |
| מדינות | מלאקה מלאקה •  סבה סבה • סראוואק סראוואק • פננג פננג |  |
| סולטנויות | ג'והור (מלזיה) ג'והור • טרנגנו טרנגנו • סלנגור סלנגור • פהנג פהנג • פרק פרק • קדה קדה • קלנטן קלנטן |  |
| ממלכות | נגרי סמבילן נגרי סמבילן • פרליס פרליס |  |
| טריטוריות פדרליות | לבואן לבואן • פוטרג'איה פוטרג'איה • קואלה לומפור קואלה לומפור |  |
| --- | --- |
בקרת זהויות :  NLI: 987007552645605171  BNE: XX5681583  BnF: cb11993983f (data)  CANTIC: a11451622  GND: 4110404-3  LCCN: n79011077  MusicBrainz: b9516e0b-4223-47a6-a64a-8750450c8c05  NARA: 10044363  NDL: 00628431  NKC: xx0039159  SELIBR: 151436  SUDOC: 028020243  TDVİA: kuala-lumpur  ULAN: 500286040  VIAF: 150080200   WorldCat (עם VIAF): 150080200
יורי טרמאק

יורי טרמאק (באסטונית: Jüri Tarmak;‏ 21 ביולי 1946 – 22 ביוני 2022) היה אתלט סובייטי ממוצא אסטוני, אלוף אולימפי (מינכן 1972) בקפיצה לגובה.
ביוגרפיה

יורי טרמאק נולד בטאלין (אז בתחומי ברית המועצות). אביו היה ספורטאי מצטיין וזכה באליפות ברית המועצות בזריקת דיסקוס. יורי טרמאק התאמן בקפיצה לגובה מאז ילדות. בגיל 19 זכה במדליית כסף באליפות ברית המועצות לצעירים.
בתחילת שנות ה-70 התחיל ללמוד כלכלה באוניברסיטת סנקט פטרבורג ובמקביל החל להתאמן אצל פאבל גויכמן.
ביוגרפיה > 1971 > סגן אלוף אירופה באולם

באליפות אירופה באולם שנערכה בסופיה, בולגריה ב-13 במרץ 1971 זכה במדליית כסף בקפיצה לגובה בתוצאה של 2.17 מטר, אחרי אישטוואן מיור (2.17 מטר) ולפני אנדרה קלמן (2.17 מטר), שניהם מהונגריה.
ביוגרפיה > 1972

באליפות אירופה באולם שנערכה בגרנובל, צרפת ב-11 במרץ 1972 זכה במדליית ארד בקפיצה לגובה בתוצאה של 2.22 מטר, אחרי אישטוואן מיור שקבע שיא אליפות חדש של 2.24 מטר ובן ארצו קסטוטיס ספקה (2.22 מטר).
ביוגרפיה > 1972 > אלוף אולימפי

באולימפיאדת מינכן זכה במדליית זהב בקפיצה לגובה בתוצאה של 2.23 מטר, לפני שטפן יונגה ממזרח גרמניה (2.21 מטר) ודווייט סטונס מארצות הברית (2.21 מטר). הוא היה האלוף האולימפי האחרון שניצח בתחרות קפיצה לגובה תוך שימוש בסגנון גלילת הבטן.
בשנת 1975 לאחר סיום האוניברסיטה פרש מספורט תחרותי ובמשך שנים לימד כלכלה באוניברסיטה.
לאחר התפרקות ברית המועצות חזר לטאלין ופנה לעסקים.
נפטר ב-22 ביוני 2022.
Believe (אלבום של ג'סטין ביבר)

Believe (בעברית: להאמין) הוא אלבום האולפן השלישי של הזמר-יוצר הקנדי ג'סטין ביבר.
האלבום יצא לאור ב-19 ביוני 2012 על ידי חברת התקליטים איילנד רקורדס (יוניברסל מיוזיק גרופ). עם יציאת האלבום יצא ביבר לסיבוב ההופעות השני שלו שנשא את שם האלבום, "Believe Tour".
סינגלים

ב-1 במרץ 2012, הודיע הזמר-יוצר הקנדי ג'סטין ביבר בתוכנית של אלן דג'נרס על יציאת הסינגל הראשון מהאלבום "Boyfriend", שיצא ב-26 במרץ 2012. השיר נכתב על ידי ביבר ומייק פוזנר, והופק על ידי פוזנר ומייסון לוי. הוא הצליח לטפס עד למקום השני במצעד בילבורד הוט 100 לאחר שמכר כ-521,000 עותקים דיגיטליים, נתון שמיקם את השיר כהשני הגבוה ביותר אי פעם במכירות דיגיטליות בשבוע הראשון ליציאתו. "Boyfriend" הגיע למקום הראשון גם במצעד בלבנון ולעשרת המדורגים ביותר במצעדים של 13 מדינות אחרות, ונכון ל-2016 הוא זכה בתואר פלטינה שלוש פעמים בארצות הברית, קנדה ואוסטרליה, פעמיים בנורווגיה ובתארים פלטינה וזהב בעוד 4 מדינות.
הסינגל השני "As Long as You Love Me" פורסם ב-10 ביוני 2012 ועם הזמן צבר פופולריות כשזכה בתארים כסף וזהב ב-4 מדינות, בתואר פלטינה כפולה בקנדה אוסטרליה ונורווגיה ובתואר פלטינה מרובעת בארצות הברית.
לאלבום יצאו עוד שני סינגלים, "Beauty and a Beat" ו-"All Around the World" שנחלו הצלחה מועטה יותר, ועוד שיר "Right Here" שיצא כסינגל בארצות הברית בלבד.
הפקה וכתיבה

האלבום יצא לאור ב-19 ביוני 2012 וציין מעבר מוזיקלי כאשר צלילי הטין פופ שאפיינו את אלבומיו הקודמים ננטשו, ובמקומם שולבו אלמנטים של סגנונות הרית'ם אנד בלוז והדאנס-פופ. בניסיון לפתח סאונד בוגר יותר, ביבר חבר לטווח רחב של מפיקים אורבנים, ביניהם דיפלו, זד והפזמונאי המוערך מקס מרטין, ובנוסף אירח בשיריו אמנים כמו דרייק וניקי מינאז' הבאים מרקע דומה. האלבום קיבל ביקורות מעורבות ממבקרים, וכתב העת האמריקאי "Entertainment Weekly" היה בין תומכיו הבודדים כשבחר לשבח את האבולוציה המוזיקלית של הזמר והגדיר את האלבום כ"היכרות והמצאה מחודשות".
קידום > סבב הופעות

ב-29 בספטמבר 2012 ביבר התחיל את סיבוב ההופעות השני שלו "Believe Tour" שנפתח בגלנדייל שבאריזונה, והסתיים ב-8 בדצמבר 2013, בפרת'.
הסיבוב תמך באלבום Believe וגרף סכום של כ-209.9 מיליון דולר, דבר אשר הפך אותו לאחד מסיבובי ההופעות המצליחים ביותר בכל הזמנים ולשני המצליח ביותר של ביבר.
קידום > ג'סטין ביבר: Believe

ב-3 באוקטובר הודיע ביבר על כוונתו לפרסם שיר חדש פעם בשבוע בימי שני במשך 10 שבועות כהקדמה לסרט ההמשך וסרט ההופעה השני שלו "ג'סטין ביבר: Believe". ב-23 בדצמבר 2013 כלל השירים שפרסם לאורך אותה התקופה אוגדו לכדי אלבום בשם Journals, שהפך לאלבום האוסף השני שלו וכלל בנוסף חמישה שירים חדשים. הסרט יצא לאקרנים יומיים לאחר מכן ונחל כישלון קופתי לעומת קודמו. מוקדם יותר באותו החודש סיבוב ההופעות שלו "Believe Tour" הגיע לסיומו.
הצלחה

האלבום דורג במקום הראשון במצעד בילבורד 200, ובכך הפך לאלבומו הרביעי שהצליח לעשות כן, והוא נחל הצלחה גדולה במצעדים כשהגיע למקום הראשון ב-15 מדינות, כולל קנדה, ומלבד שתי מדינות הוא נכלל בעשרת המדורגים ביותר בכל 13 המדינות בהן האלבום נכנס למצעדים. Believe זכה בתואר פלטינה משולשת בארצות הברית ברזיל ומקסיקו, פלטינה כפולה בקנדה דנמרק ונורווגיה ובתארים פלטינה וזהב ב-8 מדינות אחרות.
אלבום הרמיקס

ב-14 בדצמבר הוא התארח בשלישית אצל אלן דג'נרס והצהיר על כוונתו להקליט אלבום אקוסטי שני במספר בשם Believe Acoustic. האלבום יצא לאור ב-29 בינואר 2013 וכלל גרסה אקוסטית לשירים נבחרים מהאלבום Believe וגרסת לייב של שיר אחד, לצד שלושה שירים חדשים "Yellow Raincoat", "I Would" ו-"Nothing Like Us".
רשימת רצועות

| מס' | שם | כותב(ים) | משך |
| --- | --- | --- | --- |
| 1. | All Around the World (יחד עם לודאקריס)   | ג'סטין ביבר, נסרי, אדם מסינגר, נולאן למברוזה | 4:03 |
| 2. | Boyfriend  | ביבר, מייק פוזנר, מתיו מוסטו | 2:53 |
| 3. | As Long as You Love Me (יחד עם ביג שון)   | ביבר, נסרי, ביג שון, רודני ג'רקינס, אנדרה לינדל | 3:49 |
| 4. | Take you  | ביבר, ג'יימס אברהרט, אלכס דזן, רוס גולן | 3:40 |
| 5. | Right Here (יחד עם דרייק)   | ביבר, דרייק | 3:24 |
| 6. | Catching Feelings  | ביבר, פטריק סמית', אנטוניו דיקסון, אריק דוקינס, דיימון תומאס | 3:54 |
| 7. | Fall  | ביבר, יעקב, מייסון לוי | 4:08 |
| 8. | Die in Your Arms  | ביבר, ג'נקינס, טרוויס סיילס, תומאס, קלי, ברי גורדי | 3:57 |
| 9. | Thought of You  | ביבר, ומס ווסלי, אריאל, אריק בלינגר | 3:50 |
| 10. | Beauty and a Beat (יחד עם ניקי מינאז')   | ניקי מינאג', סאוון קוטצ'ה, מקס מרטין, זד | 3:48 |
| 11. | One Love  | ברנדון גרין | 3:54 |
| 12. | Be Alright  | ביבר, דן קנטר | 3:09 |
| 13. | Believe  | ביבר, נסרי, מסינגר, למברוזה, גריים הוג, בנימין זאב פלדמן | 3:42 |
| משך כולל: | משך כולל: | משך כולל: | 48:16 |
| רצועות בונוס ב"דלוקס"> מס' | רצועות בונוס ב"דלוקס"> שם | רצועות בונוס ב"דלוקס"> כותב(ים) | רצועות בונוס ב"דלוקס"> משך | רצועות בונוס ב"דלוקס">  | רצועות בונוס ב"דלוקס">  | רצועות בונוס ב"דלוקס">  | רצועות בונוס ב"דלוקס">  | רצועות בונוס ב"דלוקס">  | רצועות בונוס ב"דלוקס">  |
| --- | --- | --- | --- | --- | --- | --- | --- | --- | --- |
| 14. | Out of Town Girl  | קנת קובי, גרהם אדוארדס, ליאם הורן | 3:33 |  |  |  |  |  |  |
| 15. | She Don't Like the Lights  | במותניות, אנדרה, מאק | 3:59 |  |  |  |  |  |  |
| 16. | Maria  | ביבר, במותניות, אוגוסט, סקוטר בראון | 4:08 |  |  |  |  |  |  |
| משך כולל: | משך כולל: | משך כולל: | 59:57 |  |  |  |  |  |  |
| רצועות בונוס ב-iTunes> מס' | רצועות בונוס ב-iTunes> שם | רצועות בונוס ב-iTunes> כותב(ים) | רצועות בונוס ב-iTunes> משך | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  |
| --- | --- | --- | --- | --- | --- | --- | --- | --- | --- |
| 17. | Love Me Like You Do  | ברנדון גרין | 4:39 |  |  |  |  |  |  |
| משך כולל: | משך כולל: | משך כולל: | 64:37 |  |  |  |  |  |  |
| רצועות בונוס ב-יפן> מס' | רצועות בונוס ב-יפן> שם | רצועות בונוס ב-יפן> כותב(ים) | רצועות בונוס ב-יפן> משך | רצועות בונוס ב-יפן>  | רצועות בונוס ב-יפן>  | רצועות בונוס ב-יפן>  | רצועות בונוס ב-יפן>  | רצועות בונוס ב-יפן>  | רצועות בונוס ב-יפן>  |
| --- | --- | --- | --- | --- | --- | --- | --- | --- | --- |
| 17. | Just Like Them  | ביבר, נסרי, ברנרד הארווי, אנתוני לסונדרס, אדם מסינגר | 2:59 |  |  |  |  |  |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| איטליה (FIMI) | פלטינה | 60,000 |
| אירלנד (IRMI) | זהב | 7,500 |
| ארצות הברית (RIAA) | 3× פלטינה | 3,000,000 |
| ברזיל (Pro-Música Brasil) | 3× פלטינה | 120,000 |
| גרמניה (BVMI) | זהב | 100,000 |
| דנמרק (IFPI Denmark) | 3× פלטינה | 60,000 |
| הממלכה המאוחדת (BPI) | פלטינה | 300,000 |
| מקסיקו (AMPROFON) | 3× פלטינה | 180,000 |
| נורווגיה (IFPI Norge) | 2× פלטינה | 60,000 |
| ניו זילנד (Recorded Music NZ) | זהב | 7,500 |
| סינגפור (RIAS) | פלטינה | 10,000 |
| ספרד (PROMUSICAE) | זהב | 20,000 |
| פולין (ZPAV) | פלטינה | 20,000 |
| קנדה (Music Canada) | 2× פלטינה | 160,000 |
| שוודיה (GLF) | פלטינה | 50,000 |
סיכום
| בכל העולם | — | 4,295,000 |
ולדימיר קוץ

ולדימיר פטרוביץ' קוץ (ברוסית: Владимир Петрович Куц; ‏7 בפברואר 1927 – 16 באוגוסט 1975) היה אתלט סובייטי. היה אלוף אולימפי (מלבורן 1956), אלוף אירופה (ברן 1954) ושיאן עולם בריצת 5000 מטר ובריצת 10000 מטר.
ביוגרפיה

קוץ נולד בכפר שבמחוז סומי, באוקראינה של היום. בשנת 1943, כאשר הצבא האדום שחרר את האזור מכיבוש הנאצי, קוץ הצהיר שהוא כבר בן 18 והתגייס לצבא. קוץ החל להתאמן בריצה בשנת 1945 לאחר שהועבר לצי הבלטי. בשנת 1953 הוא זכה באליפות ברית המועצות.
ביוגרפיה > אלוף אירופה ושיאן עולם

באליפות אירופה בברן, שווייץ בשנת 1954 זכה קוץ במדליית זהב בריצת 5000 מטר בשיא עולם חדש של 13:56.6 דקות, שיפור לשיא העולם של אמיל זטופק (13:57.2 דקות).
ביוגרפיה > אלוף אולימפי

באולימפיאדת מלבורן (1956) זכה קוץ זכה בשתי מדליות זהב, בריצת 5000 מטר בשיא אולימפי חדש של 13:39.6 דקות, לפני גורדון פירי (13:50.6 דקות) ודרק איבטסון (13:54.4 דקות), שניהם בריטניה ובריצת 10000 מטר בשיא אולימפי חדש של 28:45.6 דקות, לפני יוז'ף קובאץ' מהונגריה (28:52.4 דקות) ואלן לורנס מאוסטרליה (28:53.6 דקות).
לאחר שפרש מספורט תחרותי עבד קוץ כמאמן אתלטיקה. הוא סבל מכאבי בטן חוזרים שהובילו לאלכוהוליזם ועד לאובדן העבודה. בשנת 1972 עבר קוץ שבץ ונפטר בשנת 1975. הוא נפטר מערבוב גלולות ואלכוהול ישן, ייתכן שהתאבד.
תארים והישגים

בסך הכל קבע קוץ 5 שיאי עולם, 4 שיאי עולם בריצת 5000 מטר ושיא עולם אחד בריצת 10000 מטר.
שיאים אישיים

ריצת 5000 מטר: 13:35.0 דקות (1957)
ריצת 10000 מטר: 28:30.4 דקות (1956)
כמעט חצות

כמעט חצות הייתה תוכנית חדשות ששודרה בסיום השידורים היומיים של הטלוויזיה הישראלית בסוף שנות ה-70 של המאה ה-20. התוכנית התאפיינה בסגנון הגשה לא פורמלי ובבחירה מיוחדת של נושאים, בניגוד לטון הרשמי של מבט לחדשות ולנושאים שנבחרו בה לסיקור. התוכנית נחשבה לחדשנית ומקורית וזכתה לשיעורי צפייה גבוהים.
היוזם והעורך הראשון של התוכנית היה יצחק רועה, אשר קידם הגשה בסגנון לא פורמלי של חדשות גם בשידורי הרדיו.
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
תיקוף מצרים העתיקה

שלושה פסלי ענק. משמאל: פסל חעפרע מהממלכה הקדומה, במרכז: פסל אמנמחת השני מתקופת הממלכה התיכונה, מימין: פסל רעמסס השני מתקופת הממלכה החדשה.
תיקוף מצרים העתיקה הוא השימוש בתיקוף לארגון ההיסטוריה של 3,000 שנה של מצרים העתיקה. מערכת 30 השושלות שתועדה על ידי הכוהן המצרי דובר יוונית, מנתון, מהמאה השלישית לפני הספירה נמצאת עדיין בשימוש היום; עם זאת, מערכת ה"תקופות ביניים" וה"ממלכות" ששימשה לקיבוץ השושלות היא ממקור מודרני (מהמאות ה-19 וה-20 לספירה). המערכת המודרנית מורכבת משלוש "תורות זהב" (אנ') (ממלכות קדומה, תיכונה וחדשה), המשולבות בין "תקופות ביניים" (נחשבות לעיתים קרובות לזמני משבר או ימי אפלה) לבין תקופות מוקדמות ומאוחרות.
הממלכה הקדומה, התיכונה והחדשה > בונסן

בספרו, Ägyptens Stelle in der Weltgeschichte שיצא לאור בשנים 1844–1857, הפך כריסטיאן צ'ארלס יוסיאס פון בונסן (אנ') לאגיפטולוג הראשון שהציע את החלוקה המשולשת המודרנית להיסטוריה של מצרים:
"האימפריה הישנה" (Altes Reich) = ממנס עד תחילת השושלת השלוש-עשרה.
"האימפריה התיכונה" (Mittleres Reich) = חיקסוס עד לשושלת השבע-עשרה.
"האימפריה החדשה" (Neues Reich) = מהשושלת השמונה-עשרה ואילך.
בונסן הסביר, בתרגום לאנגלית של עבודתו משנת 1844, כיצד הגיע לשלוש הממלכות:
בשנת 1834 גיליתי ברשימת ארטוסתנס את המפתח לשיקום 12 השושלות הראשונות של מנתון, ובכך התאפשר לי לקבוע את אורכה של האימפריה הישנה. כאשר שתי הנקודות הללו יושבו, הצעד הבא היה ללא ספק, למלא את התהום בין האימפריה הישנה והחדשה, המכונה בדרך כלל תקופת החיקסוס... הייתי משוכנע לחלוטין מאז השחזור הראשון שלי (בשנת 1834) של שלוש אימפריות מצריות, שהאמצעית שבהן חובקת את תקופת החיקסוס, שהשושלת ה-12 של מנתון הייתה השלמה האחרונה של האימפריה הישנה, וכי כס המלוכה של הפרעונים הממפיסים לפי הקשר שאיפשר לי שיקום זה להקים בין מנתון וארטוסתנס, עבר עם המלך ה-4 של השושלת ה-13 לידי מלכי-כוהנים.
בהשוואה לתיקוף המודרני, האימפריה הישנה של בונסן כללה את מה שמכונה היום הממלכה התיכונה, ואילו האימפריה התיכונה של בונסן ידועה היום בתור תקופת הביניים השנייה.
הממלכה הקדומה, התיכונה והחדשה > לפסיוס

תלמידו של בונסן, קארל ריכרד לפסיוס, השתמש בעיקר במערכת דו-צדדית ב-Denkmäler aus Ägypten und Äthiopien שלו בשנים 1849–1858:
"האימפריה הישנה" (Altes Reich) = שושלות 1–16.
"האימפריה החדשה" (Neues Reich) = שושלות 17–31.
הממלכה הקדומה, התיכונה והחדשה > חוקרים אחרים

מתווה ההיסטוריה העתיקה של מצרים (Aperçu de l'histoire ancienne d'Égypte) של אוגוסט מארייט משנת 1867:
הממלכה הקדומה = שושלות 1–10.
הממלכה התיכונה = שושלות 11–17.
הממלכה החדשה = שושלות 18–30.
ההיסטוריה המצרית (Ägyptische Geschichte) של אלפרד וידמן (אנ'):
פרהיסטוריה = שושלות 1–11.
הממלכה התיכונה = שושלות 12–19.
הממלכה החדשה = שושלות 20–31.
ספר מלכי מצרים (Le Livre des Rois d'Egypte) של אנרי גוטייה (אנ') 1907–1917:
אימפריה עתיקה (Ancien Empire) = שושלות 1–10.
אימפריה תיכונה (Moyen Empire) = שושלות 11–17.
אימפריה חדשה (Nouvel Empire) = שושלות 17–25.
תקופה סאיטו-פרסית (Époque saïto-persane) = שושלות 26–31.
תקופה מקדונית-יוונית (Époque macédo-grecque) = שושלות 32 (מקדונית) ו-33 (תלמית)
תקופות ביניים > תקופה הביניים הראשונה

האגיפטולוגיה של המאה ה-19 לא השתמשה במושג "תקופות ביניים". אלה נכללו כחלק מהתקופות הקודמות "כזמני מרווח או מעבר".
בשנת 1926, לאחר מלחמת העולם הראשונה, "Die Blütezeit des Pharaonenreiches" מאת גאורג שטיינדורף (אנ') ו"מצרים וסוריה בתקופת הביניים הראשונה" של הנרי פרנקפורט הקצו לשושלות 6–12 את המינוח "תקופת ביניים ראשונה". הטרמינולוגיה התבססה היטב בשנות הארבעים של המאה העשרים.
תקופות ביניים > תקופה הביניים השנייה

בשנת 1942, במהלך מלחמת העולם השנייה, מחקרו של האגיפטולוג הגרמני הנס סטוק (גר'), Studien zur Geschichte und Archäologie der 13. bis 17. Dynastie, טיפחה שימוש במונח "תקופת ביניים שנייה".
תקופות ביניים > תקופה הביניים השלישית

בשנת 1978, ספרו של האגיפטולוג הבריטי קנת קיטשן "תקופת הביניים השלישית במצרים (1100–650 לפני הספירה)" טבע את המונח "תקופת ביניים שלישית".
הערות שוליים

↑  Schneider 2008, p. 181.
↑  Clayton (1994) p. 6
1 2 3 4  Schneider 2008, p. 182.
↑  Egypt's place in universal history: an historical investigation in five books, pages xiii and 42
1 2 3 4  Schneider 2008, p. 183.
1 2 3 4  Schneider 2008, p. 183-185.
ביבליוגרפיה

Schneider, Thomas (27 August 2008). "Periodizing Egyptian History: Manetho, Convention, and Beyond". In Klaus-Peter Adam (ed.). Historiographie in der Antike. Walter de Gruyter. pp. 181–197. ISBN 978-3-11-020672-2.
Clayton, Peter A. (1994). Chronicle of the Pharaohs. London: Thames and Hudson. ISBN 978-0-500-05074-3.
ארנולד נאודיין

ארנולד סנואו נאודיין (באנגלית: Arnold Snow Naudain‏; 6 בינואר 1790 – 4 בינואר 1872) היה רופא ופוליטיקאי אמריקאי מאודסה, דלאוור. הוא היה מוותיקי מלחמת 1812 וחבר במפלגה הוויגית, שכיהן באספה הכללית של דלאוור וכסנאטור אמריקאי מדלאוור.
ביוגרפיה > ראשית חייו ומשפחתו

נאודיין נולד ב-6 בינואר 1790 בסנולנד או Naudain's Landing, ליד ליפסיץ', מחוז קנט, דלאוור. הוא סיים את לימודיו בקולג' של ניו ג'רזי, כיום אוניברסיטת פרינסטון, בשנת 1806. לאחר מכן למד רפואה באוניברסיטת פנסילבניה, סיים את לימודיו ב-1810 והחל לעסוק ברפואה באזור דובר. במהלך מלחמת 1812 שימש כמנתח כללי של המיליציה של דלאוור.
אחיו, אליאס נאודיין, היה שופט השלום בליפסיץ', בליטל קריק הנדרד במהלך שנות ה-20 של המאה ה-19. הוא שירת בבית התחתון של האספה הכללית של דלאוור ב-1827, ובאותה שנה הוסמך לקפטן הראשון של הרגימנט הרביעי של המיליציה של דלאוור. ב-1832 הוא נבחר לציר לוועידה לתיקון חוקת דלאוור ולאחר מכן נבחר לסנאט של דלאוור.
הם היו בנים של אנדרו נאודיין ורבקה סנואו. אביהם היה חקלאי והפעיל חנות ב-Naudain's Landing. רבקה סנואו הייתה מקרבת ליפסיץ', דלאוור, ואבותיה הגיעו לדלאוור ב-1635. היא ירשה את 300 acre (1.2 קילומטרים רבועים) ליד ליפסיץ' שנודעו כסנולנד או נאודיין לנדינג, והיא ואנדרו גרו שם וקבורים שם.
הסבא והסבתא מצד האם של נאודיין היו ארנולד נאדיין וקתרין אולפרי. ארנולד הזקן החזיק בכמות גדולה של קרקעות, היה חבר בבית המחוקקים ב-1763, ונאמר שהיה "אדם בעל שיעור קומה גדול מאוד". הסבא והסבתא מצד האב של נאודיין היו אליאס נאודיין ולידיה לרו. הם נישאו בפילדלפיה ב-1715. הוא היה איש ים, בדלאוור עד 1717, ותיאר את עצמו כתושב אפוקינימינק הנדרד ולפעמים איש סנט ג'ורג' הנדרד. בשנת 1735 הוא רכש אדמות חקלאיות הידועות כ"אחוזת נאודיין הישנה", אשר הייתה ממוקמת ליד גשר טיילור ב-Apoquinimink Hundred, ואשר, למעט התקופה 1816–1827, נותרה בידי צאצאיו עד המאה ה-20.
אליאס היה בנם של אליאס נאודיין וג'הל ארנו. שניהם היו ילידי לה טרמבלייד, סנטונג', צרפת והתאזרחו בלונדון ב-1682. ג'הל ארנו הגיעה לאמריקה עם ארבעת ילדיה בערך ב-1686, כנראה תוך שנה לאחר מות בעלה הראשון, והייתה מהמתיישבים הראשונים של נראגנסט. היא נישאה שם לג'ייקוב רטייר ועברה לעיר ניו יורק כאשר מושבת נראגנסט התפרקה ב-1691. מאמינים שהיא גרה עם בנה, אליאס, בדלאוור לאחר שג'ייקוב מת בסוף 1702 ומתה שם ב-1720 או 1721.
ארנולד נאודיין, נישא למרי מ. שי ב-1810. היא הייתה בתם של הרמנוס שי ומרי נאודיין. לדברי רות בנט במשפחת נאודיין מדלאוור, מרי שי נאודיין מתוארת כ"אישה הישגית ודתייה, אישה ואמא מסורה ואוהבת. היא מתה בשנת 1860.
שמונת ילדיהם כללו את ד"ר ג'יימס ס. נאודיין שנישא לאן אליזבת בלקיסטון, שניהם מתו צעירים, אנדרו ס. נאודיין שלמד משפטים במשרדו של ג'ון מ. קלייטון אך הסיט את מאמציו לניהול מטעי מאונט איירי בזמן שאביו שירת בסנאט האמריקני ולאחר מכן נכנס לעסקי העור בפילדלפיה, רבקה א. נאודיין שנישאה ליו אלכסנדר והתגוררה בשיקגו, ומרי ה. נאודיין שנישאה לוויליאם נ. המילטון ממרילנד, שלמד בבתי ספר בדבלין, לונדון ובג'פרסון קולג' בפילדלפיה. עסק ברפואה לראשונה בניו קאסל, דלאוור, בשנת 1839 הוא העביר את המרפאה שלו לאודסה. בתחילת שנות ה-50 של המאה ה-19 הוא היה רופא תושב בפורט דלאוור, היה סמל ברגימנט הראשון של דלאוור וברגימנט הפרשים החמישי של דלאוור. הוא גם היה מבקר המדינה של דלאוור ורפובליקני. ילדים נוספים היו אליזבת ר. נאודיין שנישאה לג'יימס אי. אליס מניו יורק, וקתרין ל. נאודיין שנישאה למדפיס בולט מהאריסבורג, אדם ב. המילטון ולידיה פרייזר נאודיין שנישאה ללקלייטון א. קוגוויל, מנתח במלחמת האזרחים, שב-1867 עבר לפלורידה, שם קנה מטע על נהר סנט ג'ון באורנג' מילס. הוא שימש כמבקר מדינת פלורידה לאחר שלידיה מתה.